
	ACTA (EXTRACTE)


	Expedient núm.: 
	Òrgan col·legiat: 

	JGL/2018/18 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	23 d’abril de 2018 

	Durada 
	des de les 20.00 fins a les 21.30 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretari 
	Òscar Campos i Planes 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís-Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí


 
Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
 
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 243/2018. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord de la Junta de Govern Local d’11 d’abril de 2016.
Vist l'informe emès per l'assistent social de l'Ajuntament, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar, per pagar el lloguer d'un habitatge, un ajut de dos-cents seixanta-cinc euros (265,00 €) a la família  mencionada en l'informe emès per l'assistent social de l'Ajuntament i en les condicions que s’especifiquen en l’informe.


 
	Expedient 703/2018. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció d'onze euros (11,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


 
CONTRACTACIÓ
	Expedient 693/2018. Contractació amb les empreses L'Arada, SCCL i Raiels, SCP - procés per a l'elaboració dels pressupostos participatius

	Favorable
	Tipus de votació: unanimitat

	Vist que, mitjançant provisió d'Alcaldia, es va acreditar la necessitat d'aquest Ajuntament de formalitzar el contracte per realitzar el Procés per a l'elaboració dels pressupostos participatius, el preu del qual ascendeix a la quantitat de 5.693 € i 21% d'IVA;
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte, i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre Informe-proposta de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la Llei 9/2017, de 8 de novembre, de contractes del sector públic,
 
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Dur a terme el contracte de serveis - Procés per a l'elaboració dels pressupostos participatius amb els contractistes L'Arada, SCCL i Raiels, SCP, per un import:
Import del contracte: 5.693,00 € 
Impostos: 21% 
Total: 6.888,53 € 
Segon. L'objecte del present contracte és: Procés per a l'elaboració dels pressupostos participatius.
El codi CPV és el següent: 79311000-7.
Tercer. Aprovar la despesa corresponent a la prestació del servei Procés per a l'elaboració dels pressupostos participatius amb càrrec a l'aplicació 
Exercici    Aplicació pressupostària    Import    IVA/IGIC        Total
  2018               9240-22780                5.693 €       21%        6.888,53 €
del vigent pressupost.
Quart. En tot cas, la factura haurà de contenir els següents esments:
DIR3 Codi d'entitat              L01252075 
DIR3 Òrgan de tramitació   L01252075 
DIR3 Oficina comptable      L01252075.
Cinquè. Una vegada realitzada la prestació, incorpori's la factura i tramiti's el pagament si escau.
Sisè. Notificar la resolució als adjudicataris en el termini de deu dies a partir de la data de la signatura de la resolució.


CULTURA
	Expedient 687/2018. Fènix, associació d'ajuda i suport contra el càncer - campanya de captació, dia 13 de maig

	Favorable
	Tipus de votació: unanimitat

	Vista la sol·licitud presentada i subscrita per Jordi Riart i Vendrell, president de Fènix, associació d'ajuda i suport contra el càncer, en què demana poder utilitzar una taula, quatre cadires i un centre floral a la plaça Major, una taula, quatre cadires i un centre floral davant de l’Ajuntament i una taula, quatre cadires i un centre floral a la sortida del portal del carrer del Castell el dia 13 de maig, de les 10.00 a les 14.00 hores i de les 16.00 a les 20.00 hores, per fer una captació durant la Fira de Sant Isidre;
A proposta de les regidores delegades de Cultura i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
	Expedient 691/2018. Escola El Vinyet - festa final de curs

	Favorable
	Tipus de votació: unanimitat

	Vista la sol·licitud presentada i subscrita per MVB, representant de l'Escola El Vinyet, en què demana poder utilitzar un escenari, l'equip de so, quatre focus, una connexió al subministrament elèctric, tres allargadors, 200 cadires i 10 taules plegables el dia 2 de juny, a partir de les 10.00 hores, per poder dur a terme la festa de final de curs de l'Escola;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita excepte els quatre focus i els tres allargadors, ja que l'Ajuntament no disposa d'aquest material. Es comunica al sol·licitant que el diumenge 3 de juny, a les 11.00 hores, algun responsable de l'Escola haurà d’obrir-la per poder recollir l'equip de so.


 
	Expedient 708/2018. XXX Concurs de Flors als Balcons

	Favorable
	Tipus de votació: unanimitat

	Es dóna compte de les bases del XXX Concurs de Flors als Balcons, i que es transcriuen tot seguit:
Bases
- Per participar en aquest concurs cal inscriure’s a l’Oficina d’Atenció Ciutadana de l’Ajuntament de Solsona a partir del dia 30 de maig i fins al 12 de juny de 2018.
- Els participants han d’ornamentar amb flors els balcons i finestres del seu domicili.
- El conjunt de la façana també es valora amb un premi especial.
- Les torretes o jardineres han d’estar col·locades a la part interior dels balcons.
- Cada domicili pot optar a un sol premi.
- El jurat passarà a valorar els balcons entre els dies 20 i 30 de juny de 2018.
- Els millors balcons i/o finestres seran premiats amb: un primer premi de 90,00 €, els 12 millors balcons 60,00 € cadascun, i un premi especial a la millor façana de 180,00 €.
- El lliurament dels premis s’efectuarà pels volts de la Festa Major. Per recollir-los és imprescindible la presència de la persona guardonada.


 
	Expedient 454/2018. Apropa Cultura, una aposta a la inclusió

	Favorable
	Tipus de votació: unanimitat

	Des de les regidories de Cultura i d'Acció Social, s'informa de dos projectes que es volen dur a terme a Solsona, inclosos en el programa Apropa Cultura, per tal d'apropar la cultura a tots els col·lectius en risc d'exclusió social.
Un dels projecte es titula "Un matí d'orquestra",  cinc ciutats de Lleida, entre elles Solsona, han estat escollides per a dur a terme dos tallers, tres cops l'any, (repartits en trimestres) de música adreçats a persones discapacitades i malalts d'Alzheimer. Les característiques del taller són:
a) El taller es realitza en un espai cultural, la qual cosa permet als usuaris desplaçar-se i ser inclòs en un espai de la ciutat que s’obre a la seva comunitat per aquest objectiu, donant-li un ús d’inclusió social i permetent trencar el seu dia a dia en el centre social.
b) Realització d’un taller d’uns 50’ amb instruments –que difícilment tindran al seu centre: violins, cortines, caixó…– liderats per un musicoterapeuta especialitzat per experimentar el plaer de fer música en comunitat i treballar diferents aspectes vitals com la mobilitat, el record, la interacció, l’escolta, la concentració, el plaer.
c) Contacte proper, conversa i concerts amb músics professionals d’orquestra que dediquen la seva música i explicacions des de la proximitat.
d) És una activitat molt motivadora també pels educadors o acompanyants, que tenen ocasió de compartir el taller fent música i, per tant, com un igual, alhora que gaudeixen del concert i explicació privada dels músics.
e) Tant els músics com els educadors socials reben pautes com aprofitar millor la vivència.
f) El resultat després d’alguna sessió és que progressivament la música es va introduint a poc a poc al dia a dia de les persones en el seu centre, com a conseqüència de l’activitat.
L'Ajuntament hi ha d'aportar:
- Equipament cultural
- Dos treballadors: tècnic i encarregat.
Els usuaris (Amisol / malalts d'Alzheimer):
- cost de 3,00 € per persona.
La receptació serà per l'Orquestra Julià Carbonell de les Terres de Lleida.
Els tallers es duen a terme en dies laborables i no afectaria ni el treball ni el funcionament de l'equipament. És més, amb aquest projecte s’apropa els equipaments culturals i la cultura a les persones més vulnerables. S'hauria de fer un primer contacte amb l'Amisol per saber si estan disposats a pagar els 3,00 € per persona.
L'altre projecte es titula "Obrint portes"; es tracta d'un projecte de caràcter més general que afecta els actes organitzats pel propi Ajuntament. Fins al moment hi ha 19 ajuntaments de tot Catalunya adherits. Va adreçat a entitats o centres socials que treballin amb persones vulnerables, ja siguin discapacitats, infància, adolescència, salut mental... L' Ajuntament hauria de reservar el 2% d'aforament dels equipaments municipals al preu de 3,00 € l'entrada per persona. Això afectaria tots els actes de caràcter cultural. Es visualitzaria l'acte a través de la web apropacultura.cat on els col·lectius més vulnerables podrien fer la reserva d'entrades per aquí.
El cost per l'Ajuntament és de 400,00 €/anuals. Són únicament per tenir difusió via web i poder fer la gestió d'entrades per web.
A proposta de la regidora delegada de Cultura i de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar aquests projectes, d’acord amb les condicions exposades.


ESPORTS
	Expedient 637/2018. Corvi Club Ciclista - prova esportiva marxa ciclista «1a Marxa Volta al Solsonès»

	Favorable
	Tipus de votació: unanimitat

	Vista la sol·licitud presentada i subscrita per ALG, representant de Corvi Club Ciclista, amb NIF núm. G66665415, en què demana permís per dur a terme la prova esportiva anomenada marxa ciclista "1a Marxa Volta al Solsonès" el dia 6 de maig, de les 9.00 a les 16.00 hores, amb inici i final a la plaça del Camp, i poder utilitzar una connexió al subministrament elèctric, una tarima, tanques, una ambulància medicalitzada, vestuaris i dutxes per als participants i l'equip de so;
A proposta dels regidors delegats d'Esports, de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita excepte l'ambulància medicalitzada.


 
	Expedient 702/2018. Societat Ocellaire El Passerell - 1a Trobada Ocellaire

	Favorable
	Tipus de votació: unanimitat

	Vista la sol·licitud presentada i subscrita per Juan Carlos Requena i Hermosilla, president de la Societat Ocellaire El Passerell, en què amb motiu de la 1a Trobada Ocellaire en l'àmbit de tot Catalunya el dia 6 de maig, demana permís per poder utilitzar el pavelló municipal d'esports, la presència d'algun representant de l'Ajuntament i un ajut econòmic per fer front a les despeses d'organització de la trobada;
A proposta del regidor delegat d’Esports,
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda concedir el que sol·licita i concedir un ajut econòmic de tres-cents cinquanta euros (350,00 €).


GOVERNACIÓ
	Expedient 690/2018. Casal Popular La Fura - autorització per dibuixar un mural

	Favorable
	Tipus de votació: unanimitat

	Vista la sol·licitud presentada i subscrita per BSS, representant del Casal Popular La Fura, en què, amb motiu del 25è aniversari de l'assassinat de Guillem Agulló i dins el marc d'una campanya antifeixista de l'organització Arran, demana permís per dibuixar un mural en algun espai que l'Ajuntament cregui adient;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar al sol·licitant que un cop valorada la seva petició es considera més adient autoritzar el mural en una de les parets de l’skate parc, una vegada presentada i acceptada la proposta de dibuix per l'Ajuntament.


 
	Expedient 705/2018. Associació Trinxaranga - autorització per dur a terme una cercavila

	Favorable
	Tipus de votació: unanimitat

	Vista la sol·licitud presentada i subscrita per l'Associació Trinxaranga, amb NIF núm. G25797473, en què demana permís per poder dur a terme una cercavila el dia 28 d'abril, de les 20.00 a les 22.00 hores, pel nucli antic;
 
Vist l'informe 119/2018 emès per la Policia Local i a proposta da la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita sempre que es respecti l'horari i no ocasioni molèsties als veïns.


	Expedient 555/2018. Alumnes de 6è de l’Escola El Vinyet - organització activitat, dia 23 d'abril

	Favorable
	Tipus de votació: unanimitat

	Vista la sol·licitud presentada i subscrita per MPM, representant dels alumnes de 6è de l’Escola El Vinyet, amb NIF núm. Q2500394H, en què demana poder disposar d'una connexió al subministrament elèctric per l'activitat que es durà a terme el dia 23 d’abril, a les 17.00 hores, al passeig de Sant Antoni M. Claret, per recaptar diners pel viatge de fi de curs;
 
A proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita. Pel que fa a la ubicació de l’activitat, haurà de seguir les indicacions de la Policia Local.


 
	Expedient 661/2018. Escola Arrels II - parada per la Diada de Sant Jordi

	Favorable
	Tipus de votació: unanimitat

	Vista la sol·licitud presentada i subscrita per CAC, amb DNI núm. *076W, representant dels alumnes de 4t d'ESO de l’Escola Arrels II, en què demana permís per instal·lar una parada per vendre llibres de segona mà el dia 23 d’abril, dia de Sant Jordi, de les 17.00 a les 20.00 hores, a la travessia de Sant Isidre, zona del portal del Pont, per recaptar diners pel viatge de fi de curs; també demana poder utilitzar una taula plegable;
Vist l'informe 112/2018 emès per la Policia Local i a proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita. Pel que fa a la ubicació de la parada, haurà de seguir les indicacions de la Policia Local.


 PERSONAL
	Expedient C03/2017. Contractació coordinadora d'activitats i piscines municipals, estiu 2018

	Favorable
	Tipus de votació: unanimitat

	Vist que la Junta de Govern Local del dia 27 de març de 2017 va aprovar les bases reguladores de la convocatòria de concurs lliure per a la contractació laboral temporal d’una plaça de coordinador/a d’activitats i piscines municipals durant l’estiu 2017;
Vist que tant la convocatòria com les bases aprovades es van publicar al web municipal, al BOP de Lleida número 63 de 30 de març de 2017 i el DOGC número 7350 de 13 d’abril de 2017;
Vista l’acta del tribunal qualificador del dia 2 de juny on es proposa la contractació de la única aspirant que compleix els requisits per poder ocupar la plaça;
Vist que Isis Ester i Colilles va cobrir la plaça de coordinadora l’estiu 2017, coneix la feina i té disponibilitat per tornar-la a cobrir aquest estiu;
A proposta del regidor delegat d’Hisenda i administració i d'Esports;
La Junta de Govern Local, en virtut de les facultats que té delegades per Decret d’Alcaldia 125/2015, de 10 de juliol, i per unanimitat dels assistents, acorda contractar    Isis Ester i Colilles, per cobrir el lloc de coordinadora d’activitats i piscines municipals estiu 2018, a partir del dia 4 de juny de 2018 i fins el 31 d’agost de 2018. Es formalitzarà un contracte temporal a temps parcial durant el període 4 a 24 de juny a raó de 25 hores setmanals, i s’ampliarà a temps complet a partir del dia 25 de juny i fins el 31 d’agost de 2018.


 
	Expedient 653/2018. Convocatòria contractació monitors - activitats estiu 2018

	Favorable
	Tipus de votació: unanimitat

	Vist que s’han redactat les bases per a la contractació laboral temporal de diverses places de monitors per a les activitats de l’estiu 2018,
Vist que les partides pressupostàries 3400-13100 i 9200-16000 del pressupost actual tenen consignació suficient per afrontar les despeses derivades d’aquesta contractació;
A proposta del regidor delegat d’Esports,
La Junta de Govern Local, en virtut de les facultats que té delegades per Decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar les bases reguladores de la convocatòria per a la contractació laboral temporal de diverses places de monitors per a les activitats de l’estiu 2018 i que s’adjunten en forma d’annex.
2. Publicar la convocatòria a la pàgina web municipal, a la revista Celsona i al Butlletí Oficial de la Província de Lleida.
Annex
"Bases de selecció de monitors per a les activitats estiu 2018
Base primera. Objecte de la convocatòria
L’objecte de la convocatòria és regular el procés de selecció per concurs lliure en règim laboral temporal, de monitors/ores per les activitats de l’estiu 2018. Codi de la convocatòria 653/2018.
Grup de classificació: Grup C2
Tipus de relació: personal laboral
Dedicació: jornada parcial, 21 hores/setmana
Horari: segons horari de les activitats
Codi fitxa: 18
Complement destí: CD12
Sou brut mensual: 800,87 € (prorrata pagues inclosa).
Les tasques a realitzar són les següents:
- Fer-se càrrec del grup assignat.
- Executar les activitats fixades pel coordinador amb al seu grup.
- Vetllar pel correcte ús del material i la seva conservació.
- Altres tasques pròpies del seu lloc de treball.
La contractació laboral serà de caràcter temporal, a raó de 21 hores setmanals prestades de dilluns a divendres de 9 a 13 hores, més 1 hora de programació setmanal. Aquestes jornades s’ampliaran per atendre els serveis que es prestin fora d’aquest horari, com el canguratge matinal, les classes dirigides a les tardes i altres actes previstos dins la programació d’activitats.
La durada del contracte dependrà del nombre de nens inscrits a les activitats, de manera que en funció del nombre d’usuaris es reduirà o ampliarà el nombre de monitors segons les necessitats del servei. L’inici de les activitats serà el dia 25 de juny de 2018.
Aquestes actuacions estan subjectes al que preveu el de Decret 267/2016, de 5 de juliol, de les activitats d’educació en el lleure en les quals participen menors de 18 anys.
El sistema de selecció dels aspirants s’efectuarà d’acord amb el que preveuen aquestes bases, el Reglament de personal al servei de les entitats locals (en endavant
RPEL) i la legislació concordant.
Base segona. Condicions de les persones aspirants
Per ser admeses en el procés selectiu, les persones aspirants, en la data de finalització del termini de presentació de sol·licituds, han de complir els requisits següents:
a) Acreditar la nacionalitat. Les persones estrangeres hauran d’acreditar que estan en possessió del permís de residència legal a Espanya, excepte els nacionals d’altres estats membres de la Unió Europea o la dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors. Tampoc el cònjuge, els descendents i els descendents del cònjuge tants dels espanyols com dels nacionals dels altres estats membres de la Unió Europea o dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors, qualsevol que sigui la seva nacionalitat, sempre que els cònjuges no estiguin separats de dret i els descendents siguin menors de 21 anys o majors d’aquesta edat però visquin a càrrec dels seus progenitors.
b) Posseir la capacitat funcional per a realitzar les tasques pròpies de la plaça convocada.
c) Haver complert 18 anys i no superar l’edat establerta per a la jubilació forçosa.
d) Estar en possessió de coneixements de nivell de suficiència de català (nivell C1) de la Secretaria de Política Lingüística de la Generalitat de Catalunya o dels reconeguts per aquesta com a equivalents, mitjançant la presentació del certificat acreditatiu corresponent o la superació de la prova prevista a la base sisena.
e) Disposar del títol de graduat en educació secundària obligatòria o equivalent.
f) No haver estat separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni estar inhabilitat absolutament o especialment per a l’ocupació de càrrecs públics per resolució judicial o per a exercir funcions similars a les que es desenvolupaven. En el cas de ser nacional d’un altre Estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en els mateixos termes l’accés a l’ocupació pública.
g) No haver estat condemnat per sentència ferma per algun delicte contra la llibertat i indemnitat sexual, corrupció de menors i comerç d’éssers humans, d’acord el que determina l’article 13 apartat 5 de la Llei orgànica 1/1996, de 15 de gener, de protecció jurídica del menor, modificada per la Llei 26/2015, de 28 de juny.
Base tercera. Presentació de sol·licituds
1. Els/les aspirants que desitgin prendre part en el procés selectiu hauran de presentar sol·licitud en la forma que determina l’article 16, apartat 4, de la Llei 39/2015 d’1 d’octubre de procediment administratiu comú de les administracions públiques:
a) Al registre electrònic de l’Ajuntament de Solsona, que trobareu a l’adreça: https://www.ajsolsona.cat/ca/seu-electronica, al catàleg de serveis, instància genèrica.
b) A les oficines de Correus.
c) A les representacions diplomàtiques o oficines consulars d’Espanya a l’estranger.
d) A les oficines d’assistència en matèria de registres.
e) Presencialment al registre general de l’Ajuntament de Solsona (carrer del Castell, 20, 25280 Solsona, telèfon 973480050, horari de dilluns a divendres, de 8.30 a 14.30 hores i dissabtes de 9.00 a 13.00 hores).
En el cas que la sol·licitud es presenti en alguna de les formes previstes en els apartats b), c) i d), s’haurà de trametre via fax (973482361) o via correu electrònic (recursos_humans@ajsolsona.cat) còpia de la sol·licitud degudament registrada.
2. El termini per a la presentació d’instàncies és de 20 dies naturals comptats a partir de l’endemà de la última publicació de l’anunci de la convocatòria al Diari Oficial de la Generalitat de Catalunya o al Butlletí Oficial de la Província de Lleida. Les bases es publicaran al tauler d’edictes de l’Ajuntament i a la pàgina web municipal (http://www.ajsolsona.cat/ca/l-ajuntament/ofertes-laborals).
3. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria, i s’hi ha d’adjuntar alhora degudament compulsats els documents següents:
1)Fotocòpia del DNI
2)Fotocòpia de la titulació exigida
3)Fotocòpia del certificat de la Secretaria de Política Lingüística, o equivalent, corresponent al nivell suficiència C1 de coneixements del català
4)Currículum vitae
5) Certificat d’antecedents penals*
6) Documents acreditatius (fotocòpia) dels mèrits al·legats per valorar el concurs, de conformitat amb el barem exposat a la base sisena i sense que el Tribunal Qualificador en pugui valorar d’altres que no siguin aportats en aquest moment. Per acreditar l’experiència caldrà aportar informe de vida laboral.
* En el cas que no s’aporti el certificat d’antecedents penals sol·licitat, les persones aspirants podran presentar una declaració jurada o promesa de no haver estat condemnats per sentència ferma autoritzant l’Ajuntament de Solsona a comprovar la veracitat de la declaració.
Amb la presentació de la sol·licitud, els/les aspirants queden assabentats/des i donen el seu consentiment al tractament de les dades de caràcter personal que són necessàries per a la gestió del procés selectiu i per a la resta de tramitació de l’expedient, d’acord amb la normativa vigent sobre protecció de dades de caràcter personal.
Base quarta. Admissió dels/de les aspirants
1. Un cop finalitzat el termini de presentació de sol·licituds, l’Alcaldia de l’Ajuntament dictarà una resolució, en el termini màxim de tres dies, en què declararà aprovada la llista de persones admeses i excloses, el dia, l’hora i el lloc de realització de les proves i la composició nominal dels òrgans de selecció. S’assenyalaran les causes d’exclusió dels aspirants.
2. Aquesta resolució es publicarà al tauler d’edictes de l’Ajuntament de Solsona i al web municipal (http://www.ajsolsona.cat/ca/l-ajuntament/ofertes-laborals). En aquest últim mitjà, en aplicació de la Llei orgànica 15/1999, de 13 de desembre, de protecció de dades de caràcter personal, en la publicació l’aspirant realitzarà la recerca de la seva situació (admès o exclòs) identificant al document la numeració del registre d’entrada de la sol·licitud.
3. Es concedirà un termini de tres dies hàbils, improrrogables, per a reparacions i possibles reclamacions. Les al·legacions presentades es resoldran en el termini de tres dies següents a la finalització del termini per presentar-les. Transcorregut aquest termini sense que s’hagi dictat resolució, les al·legacions s’entendran desestimades.
4. Si no es presenten esmenes a la llista d’aspirants d’admesos i exclosos, es considerarà elevada a definitiva i no caldrà tornar-la a publicar. Si s’accepta alguna reclamació, es procedirà a notificar-la al/la recurrent en els termes que estableix la LRJPAC.
5. Tot seguit, s’esmenarà la llista d’admesos i exclosos, i es publicarà al tauler d’anuncis i al web municipal de l’Ajuntament la llista definitiva.
Base cinquena. Tribunal qualificador
1. El tribunal tindrà la composició següent:
- Un terç designat a proposta de l’Escola d’Administració Pública de Catalunya.
- Un terç de personal tècnic de la corporació, llevat que no n’hi hagi cap que reuneixi els requisits d’imparcialitat i professionalitat requerits legalment.
- Un terç de personal tècnic en la matèria, que pot ser o no personal de la mateixa corporació.
- Farà les funcions de secretari una persona de l’àrea de secretaria o recursos humans de l’Ajuntament.
2. La designació nominal dels membres del Tribunal, i la dels respectius suplents, es publicarà al tauler d’anuncis de l’Ajuntament de Solsona i al web municipal, juntament amb la llista provisional d’admesos i exclosos al procés selectiu.
3. El tribunal no pot constituir-se ni actuar sense l’assistència del president, el secretari i almenys la meitat dels seus membres, siguin titulars o suplents.
4. El tribunal pot disposar la incorporació a les seves tasques d’assessors especialistes per a totes o algunes de les proves.
5. L’abstenció i recusació dels membres del tribunal s’ha d’ajustar al que preveuen els articles 23 i 24 de la Llei 40/2015, d’1 d’octubre, de règim jurídic del sector públic.
6. Els membres del tribunal i el personal tècnic de suport meritaran, si escau, les indemnitzacions i assistències que mereixin per raó del servei, d’acord amb el Reial decret 462/2002, de 24 de maig, sobre indemnitzacions per raó de servei.
7. El tribunal està facultat per resoldre els dubtes o les discrepàncies que s’originin durant el desenvolupament del procés de selecció.
8. No podran formar part del tribunal el personal d’elecció o de designació política, els funcionaris interins ni el personal eventual. La pertinença als òrgans selectius serà sempre a títol individual, sense que es pugui ostentar en representació o per compte de ningú.
9. En el cas que les persones aspirants no hagin acreditat prèviament el nivell de coneixements de català exigit i a l’efecte del que preveu el Decret 161/2002, d’11 de juny, sobre l’acreditació del coneixement del català i aranès en els processos de selecció de personal i de provisió de llocs de treball de les administracions públiques de Catalunya, el Tribunal pot sol·licitar l’assessorament de persones expertes en matèria lingüística, les quals hauran de col·laborar amb l’òrgan de selecció en la valoració de la prova de coneixements de llengua catalana.
Base sisena. Inici i desenvolupament del procés de selectiu
El procediment de selecció és per concurs, i constarà de les fases següents:
Fase 1. Prova de coneixements lingüístics. Per a aquelles persones que no acreditin  disposar del certificat de nivell de suficiència C1 de català de la Secretaria de Política Lingüística de la Generalitat de Catalunya o dels reconeguts per aquesta com a equivalents. Aquesta prova és eliminatòria i té un resultat d’exercici apte o no apte.
Fase 2. Valoració de mèrits. Consisteix en la valoració del currículum dels aspirants, d’acord amb el barem següent, i sempre sobre la documentació acreditativa aportada dins el termini de presentació d’instàncies (l’experiència s’acredita amb l’Informe de vida laboral).
Fase 2.1. Experiència professional com a monitor de lleure i/o esportiu en els darrers 5 anys fins a un màxim de 3 punts.
Fase 2.2. Titulacions exigides al Decret 267/2016. Es puntuaran a raó d’1 punt les titulacions següents:
- Títol de monitor/a d’activitats d’educació en el lleure
- Títol de director d’activitats d’educació en el lleure
- Monitors/ores esportius/ives, inscrits al registre Oficial de professionals de l’esport de Catalunya
- Llicenciat en educació física i ciències de l’activitat física i de l’esport
Puntuació màxima 2 punts.
Fase 2.3. Altra formació complementària. Es valorarà la formació relacionada amb primers auxilis, atenció sanitària i altra relacionada amb el lloc de treball a cobrir. Es puntuarà a raó de 0,25 punts per curs superior a 10 hores degudament acreditat. També es puntuaran els coneixements de llengua anglesa, degudament acreditats, a raó de 0,10 punts el nivell intermedi (B1) 0,25 punts el nivell First Certificate (B2) i 0,50 punts el nivell avançat (C1). Puntuació màxima 1 punt.
Fase 3. Entrevista personal. No tindrà caràcter obligatori i es realitzarà a petició del tribunal. Donat el cas que es realitzi l’entrevista, aquesta tractarà sobre qüestions relacionades amb les funcions a realitzar pel lloc a proveir i amb l’experiència professional de l’aspirant. La puntuació màxima a atorgar en aquesta prova serà de 2 punts.
Base setena. Llista de persones aprovades, contractació i període de pràctiques o prova
1. Un cop finalitzada la qualificació de les persones aspirants, el Tribunal farà pública en el tauler d’edictes de l’Ajuntament i al web municipal la relació d’aprovats/des per ordre de puntuació final. El nombre de persones aprovades no pot superar el de les places convocades.
2. L’Alcaldia de l’Ajuntament aprovarà el decret de contractació de l’aspirant proposat/da pel Tribunal en el termini d’un mes i ho notificarà a la persona interessada.
3. Una vegada efectuada aquesta notificació, l’aspirant contractat/da haurà d’incorporar-se al servei de l’Ajuntament en el moment en què hi sigui requerit/da, i en un termini màxim d’un mes des de la data del decret de contractació.
4. L’aspirant que, injustificadament, no s’incorpori al servei de l’Ajuntament perdrà tots els drets derivats del procés de selecció i del contracte laboral subsegüent.
5. Període de prova. S’estableix un període de prova de dos mesos, finalitzat el qual, en cas de no superar-se, suposarà l’extinció de la relació laboral amb l’Ajuntament.
6. El període de prova forma part del procés selectiu i si, d’acord amb els informes avaluatius, algú no el superés, perdria tots els drets derivats de la convocatòria i es convocaria en les mateixes condicions les persones que el segueixin en l’ordre de puntuació, sempre que hagin superat el procediment de selecció i no hagin obtingut plaça. Passat un any, el contracte es podrà convertir en indefinit.
7. Si, finalment, el candidat/a proposat/da no arriba a incorporar-se al servei de l’Ajuntament de Solsona, ja sigui per renúncia o per qualsevol altra causa, llevat de supòsits de força major, perdrà tots els drets derivats del procés de selecció i l’Alcaldia formularà proposta a favor de l’aspirant aprovat/da que hagi obtingut la puntuació més alta i tingui cabuda en les places convocades com a conseqüència de l’anul·lació esmentada.
Base vuitena. Incompatibilitats
En l’exercici de la funció pública atribuïda a la plaça assignada, és aplicable la normativa vigent sobre el règim d’incompatibilitats en el sector públic, en compliment de la qual l’aspirant, abans d’incorporar-se al servei de l’Ajuntament, haurà d’efectuar una declaració d’activitats i, si s’escau, sol·licitar la compatibilitat o exercir, altrament, l’opció prevista a l’article 10 de la Llei 53/1984, de 26 de desembre, a l’article 10 de la Llei 21/1987, de 26 novembre, i a l’article 337 del Decret 214/1990.
Base novena. Règim d’impugnacions
1. Les llistes definitives d’aspirants admesos i exclosos, i la resolució de contractació poden ser impugnades per les persones interessades, mitjançant la interposició de recurs potestatiu de reposició, en el termini d’un mes. Contra la desestimació del recurs de reposició o bé directament, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar de l’endemà de la seva notificació.
2. El Tribunal està facultat per resoldre els dubtes o discrepàncies que s’originin durant el desenvolupament del procés de selecció.
En allò que no estigui previst en les bases, es procedirà segons el que determina el RDL 5/2015, de 30 d’octubre, del Text refós de l’Estatut bàsic de l’empleat públic i el Decret 214/1990, de 30 de juliol, de la Generalitat de Catalunya, i altres disposicions aplicables.”


PROMOCIÓ ECONÒMICA
	Expedient 689/2018. Campanya "Enamora't del teu comerç / Túnel canvi del look - Quémepongo"

	Favorable
	Tipus de votació: unanimitat

	Lluís Xavier Gonzàlez, regidor delegat de Promoció econòmica, dona compte de la campanya que, amb el títol Enamora't del teu comerç / Túnel canvi de look - Quémepongo, es durà a terme el dia 5 de maig, per potenciar els establiments comercials de moda i complements, sabateries, perruqueries, esteticistes i òptiques de Solsona, amb un pressupost, aproximat, de 2.512,00 €.


SUBVENCIONS
	Expedient 719/2018. Subvenció actes programats entre el 7 i el 9 de setembre de 2018 amb motiu de la Festa Major

	Favorable
	Tipus de votació: unanimitat

	En el DOGC núm. 7599, de 16 d’abril de febrer de 2018, es va publicar la Resolució CLT/702/2018, de 5 d’abril, per la qual es donava publicitat a l’Acord del Consell d’Administració de l’Oficina de Suport a la Iniciativa Cultural, pel qual s’aprovava la segona convocatòria per a la concessió de subvencions, en règim de concurrència competitiva, en l’àmbit de la cultura popular i el patrimoni etnològic per a l’any 2018, per a activitats culturals relacionades amb la cultura popular i amb l’associacionisme.
Vist l’acord del Consell d’Administració de l’Oficina de Suport a la Iniciativa Cultural de 23 de març de 2018 pel qual s’aprovava la modificació de les bases específiques que han de regir la concessió de subvencions en l’àmbit de la cultura popular i el patrimoni etnològic;
Atès que, d’acord amb la Resolució esmentada, són subvencionables, entre d’altres, les activitats culturals relacionades amb la cultura popular i tradicional;
Atès que la Festa Major de Solsona, per acord GOV/150/2008, de 9 de setembre, és declarada festa patrimonial d’interès nacional;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda acollir-se a la convocatòria de la Resolució CLT/702/2016 016 i sol·licitar una subvenció pels actes que es duran a terme a Solsona entre els dies 7 i 9 de setembre de 2018 amb motiu de la Festa Major.


VARIS
	 Expedient 706/2018. Sessió de la Junta de Govern Local

	Favorable
	Tipus de votació: unanimitat

	Vist que el dia 30 d’abril de 2018 és la vigília del Dia del Treball, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda fixar la reunió de la Junta de Govern Local del dilluns dia 30 d’abril de 2018, a les 12.00 hores.


El president aixeca la sessió, de la qual, com a secretari, estenc aquesta acta.

Vist i plau
El secretari
El president

